Anunţ juridic important

|

52009PC0186

Propunere de regulament al Consiliului de modificare a Regulamentului (CE) nr. 428/2005 de instituire a unui drept antidumping definitiv la importurile de fibre discontinue de poliester originare din Republica Populară Chineză şi din Arabia Saudită, de modificare a Regulamentului (CE) nr. 2852/2000 de instituire a unui drept antidumping definitiv la importurile de fibre discontinue de poliester originare din Republica Coreea şi de închidere a procedurii antidumping privind astfel de importuri originare din Taiwan  /* COM/2009/0186 final */

	[pic] | COMISIA COMUNITĂŢILOR EUROPENE |Bruxelles, 22.4.2009COM(2009) 186 finalPropunere deREGULAMENT AL CONSILIULUIde modificare a Regulamentului (CE) nr. 428/2005 de instituire a unui drept antidumping definitiv la importurile de fibre discontinue de poliester originare din Republica Populară Chineză și din Arabia Saudită, de modificare a Regulamentului (CE) nr. 2852/2000 de instituire a unui drept antidumping definitiv la importurile de fibre discontinue de poliester originare din Republica Coreea și de închidere a procedurii antidumping privind astfel de importuri originare din Taiwan(prezentată de Comisie)EXPUNERE DE MOTIVECONTEXTUL PROPUNERII |Motivele și obiectivele propunerii Prezenta propunere se referă la punerea în aplicare a hotărârii Tribunalului de Primă Instanță al Comunităților Europene din cauza Huvis Corporation contra Consiliul Uniunii Europene (T-221/05) privind anularea, în măsura în care se referă la Huvis Corporation, a articolului 2 din Regulamentul (CE) nr. 428/2005 al Consiliului în ceea ce privește importurile de fibre discontinue din poliester originare, inter alia, din Republica Coreea, care a rezultat din aplicarea Regulamentului (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene, astfel cum a fost modificat ultima dată prin Regulamentul (CE) nr. 2117/2005 al Consiliului din 21 decembrie 2005 (denumit în continuare „regulamentul de bază”). |Contextul general Prezenta propunere se face în contextul punerii în aplicare a hotărârii Tribunalului de Primă Instanță al Comunităților Europene din cauza Huvis Corporation contra Consiliul Uniunii Europene (T-221/05). În conformitate cu articolul 233 din Tratatul de instituire a Comunității Europene, instituțiile emitente ale actului anulat sunt obligate să ia măsurile impuse de executarea hotărârii Curții de Justiție. |Dispoziții în vigoare în domeniul propunerii Regulamentul (CE) NR. 2852/2000 al Consiliului privind instituirea unui drept antidumping definitiv și perceperea cu titlu definitiv a dreptului provizoriu instituit la importurile de fibre discontinue din poliester originare din India și din Republica Coreea |Coerența cu alte politici și obiective ale Uniunii Nu se aplică. |CONSULTAREA PăRțILOR INTERESATE șI EVALUAREA IMPACTULUI |Consultarea părților interesate |Părțile interesate vizate de punerea în aplicare au avut deja posibilitatea de a-și apăra interesele în perioada de prezentare a informațiilor, în conformitate cu dispozițiile regulamentului de bază. |Obținerea și utilizarea expertizei |Nu a fost necesar să se recurgă la expertiză externă. |Evaluarea impactului Prezenta propunere este rezultatul punerii în aplicare a hotărârii Tribunalului de Primă Instanță al Comunităților Europene din cauza Huvis Corporation contra Consiliul Uniunii Europene (T-221/05) privind interpretarea regulamentului de bază. Regulamentul de bază nu prevede o evaluare generală a impactului, dar conține o listă completă de condiții care trebuie evaluate. |ELEMENTELE JURIDICE ALE PROPUNERII |Rezumatul acțiunii propuse Prin Regulamentul (CE) nr. 2852/2000, Consiliul a instituit taxe antidumping definitive la importurile de fibre discontinue de poliester originare, inter alia, din Republica Coreea, taxe modificate prin Regulamentul (CE) nr. 428/2005 ca urmare a unei reexaminări intermediare. Un producător-exportator din Coreea, și anume Huvis Corporation (denumit în continuare „Huvis”), a contestat înaintea Tribunalului de Primă Instanță Regulamentul (CE) nr. 428/2005 în ceea ce privește modul de calculare a nivelului individual al taxei. La 8 iulie 2008, Tribunalul de Primă Instanță a anulat articolul 2 din Regulamentul (CE) nr. 428/2005 în ceea ce privește nivelul taxei antidumping aplicabile societății Huvis. Taxa antidumping instituită a fost anulată în măsura în care depășea nivelul care ar fi aplicabil în cazul în care instituțiile ar fi stabilit nivelul taxei pe baza metodologiei utilizate în cadrul anchetei inițiale. Prin urmare, nivelul taxei aplicabile societății Huvis a fost recalculat, obținându-se astfel un nivel diferit al taxei antidumping. În plus, întrucât nivelul individual calculat pentru Huvis Corporation a fost unul dintre elementele care au stat la baza calculării mediei ponderate a taxei care ar trebui să se aplice exportatorilor cooperanți din Coreea neincluși în eșantion, acest din urmă nivel ar trebui, de asemenea, să fie calculat. Prin urmare, se propune adoptarea de către Consiliu a propunerii de regulament anexate de modificare a Regulamentului (CE) nr. 428/2005. |Temeiul juridic Articolul 233 din Tratatul de instituire a Comunității Europene Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene, astfel cum a fost modificat ultima dată prin Regulamentul (CE) nr. 2117/2005 al Consiliului din 21 decembrie 2005 |Principiul subsidiarității Propunerea intră în sfera competenței exclusive a Comunității. În consecință, principiul subsidiarității nu se aplică. |Principiul proporționalității Propunerea respectă principiul proporționalității din următoarele motive: |Tipul acțiunii este descris în regulamentul de bază menționat anterior și nu permite luarea unei decizii la nivel național. |Nu se aplică indicațiile privind modul în care sarcina financiară și administrativă care cade sub incidența Comunității, a guvernelor naționale, a autorităților regionale și locale, a agenților economici și a cetățenilor este redusă la minim și proporțională cu obiectivul propunerii. |Alegerea instrumentelor |Instrumentele propuse: regulament. |Alte instrumente nu ar fi adecvate din următorul (următoarele) motiv(e): Regulamentul de bază menționat anterior nu oferă opțiuni alternative. |IMPLICAțIILE BUGETARE |Propunerea are implicații asupra bugetului comunitar. Taxa antidumping modificată se va aplica retroactiv, ceea ce va atrage după sine rambursarea diferenței dintre taxele colectate pe baza nivelului inițial al taxei și cele calculate pe baza nivelului modificat al acesteia. Impactul final asupra bugetului a fost estimat la 3 750 000 EUR, a se vedea fișa financiară legislativă anexată. |Propunere deREGULAMENT AL CONSILIULUIde modificare a Regulamentului (CE) nr. 428/2005 de instituire a unui drept antidumping definitiv la importurile de fibre discontinue de poliester originare din Republica Populară Chineză și din Arabia Saudită, de modificare a Regulamentului (CE) nr. 2852/2000 de instituire a unui drept antidumping definitiv la importurile de fibre discontinue de poliester originare din Republica Coreea și de închidere a procedurii antidumping privind astfel de importuri originare din TaiwanCONSILIUL UNIUNII EUROPENE,având în vedere Tratatul de instituire a Comunității Europene, în special articolul 233,având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene[1] (denumit în continuare „regulamentul de bază”), în special articolul 9 alineatul (4),având în vedere propunerea Comisiei prezentată după consultarea comitetului consultativ,întrucât:A. PROCEDURĂ(1) În octombrie 1999, Comisia a inițiat o anchetă[2] cu privire la importurile de fibre discontinue de poliester originare din Republica Coreea (denumită în continuare „ancheta inițială”). În iulie 2000 au fost instituite taxe antidumping provizorii prin Regulamentul (CE) nr. 1472/2000 al Comisiei[3], iar în decembrie 2000 au fost instituite taxe antidumping definitive prin Regulamentul (CE) nr. 2852/2000 al Consiliului[4].(2) În decembrie 2003, în conformitate cu articolul 11 alineatul (3) din regulamentul de bază, Comisia a inițiat[5] o reexaminare intermediară (denumită în continuare „ancheta intermediară”) a taxelor antidumping la importurile de fibre discontinue de poliester originare, inter alia , din Republica Coreea. Taxele instituite la importurile din Republica Coreea au fost modificate prin Regulamentul (CE) nr. 428/2005 al Consiliului[6], denumit în continuare „Regulamentul 428/2005”.(3) La 10 iunie 2005, Huvis Corporation (denumită în continuare „Huvis”) a introdus înaintea Tribunalul de Primă Instanță al Comunităților Europene (denumit în continuare „TPI”) o cerere[7] de anulare a articolului 2 din Regulamentul 428/2005 în ceea ce privește nivelul taxei antidumping aplicabil societății Huvis.(4) La 8 iulie 2008, TPI[8] a anulat articolul 2 din Regulamentul 428/2005 în ceea ce privește societatea Huvis.(5) TPI a constatat, inter alia , că instituțiile nu au justificat în mod suficient utilizarea diverselor metodologii aplicate, pe de o parte, în cadrul anchetei inițiale, iar pe de altă parte, în cadrul anchetei intermediare, atunci când au calculat nivelul individual al taxei aplicabile societății Huvis. Prin urmare, concluziile instituțiilor în această privință au fost considerate incompatibile cu articolul 11 alineatul (9) din regulamentul de bază.(6) Prin urmare, articolul 2 din Regulamentul 428/2005 a fost anulat în ceea ce privește taxa antidumping instituită la exporturile către Comunitate de bunuri produse și exportate de societatea Huvis care a depășit taxa aplicabilă în cazul în care s-ar fi utilizat metoda aplicată în cadrul anchetei inițiale.(7) Instanțele comunitare recunosc[9] faptul că, în cazul în care o procedură cuprinde mai multe etape, anularea uneia dintre aceste etape nu atrage după sine anularea întregii proceduri. Procedura antidumping este un exemplu de procedură care cuprinde mai multe etape. Prin urmare, anularea unor părți din regulamentul de instituire a taxei antidumping definitive nu atrage după sine anularea întregii proceduri înaintea adoptării regulamentului în cauză. Pe de altă parte, în conformitate cu articolul 233 din Tratatul de instituire a Comunității Europene, instituțiile comunitare sunt obligate să respecte hotărârile instanțelor comunitare. Prin urmare, în conformitate cu hotărârea respectivă, instituțiile comunitare au posibilitatea de a remedia aspectele care au dus la anularea regulamentului contestat și, în același timp, să lase neschimbate părțile necontestate cărora hotărârea nu le aduce atingere[10].(8) Obiectivul prezentului regulament este de a corecta aspectele Regulamentului 428/2005 care s-au dovedit a fi incompatibile cu regulamentul de bază și care, prin urmare, au atras după sine anularea unor părți din regulamentul respectiv. De asemenea, în ceea ce privește exportatorii din Republica Coreea care s-au arătat dispuși să coopereze în cadrul anchetei care a dus la adoptarea Regulamentului 428/2005, prezentul regulament respectă dispozițiile articolului 9 alineatul (6) din regulamentul de bază. Toate celelalte concluzii menționate în Regulamentul 428/2005, care nu au fost contestate în termenele stabilite și care, prin urmare, nu au fost luate în considerare de TPI și nu au dus la anularea regulamentului contestat, rămân valabile.(9) Prin urmare, în conformitate cu articolul 233 din Tratatul de instituire a Comunității Europene, nivelul taxei antidumping aplicabil societății Huvis a fost recalculat pe baza hotărârii TPI.B. O NOUĂ EVALUARE A CONCLUZIILOR PE BAZA HOTĂRÂRII TPI(10) Dintre aspectele menționate în hotărâre, prezentul regulament abordează aspectul privind calcularea marjei de dumping, mai precis calcularea ajustării valorii normale la diferențele dintre prețul de export și valoarea normală corespunzătoare impozitării la import, în conformitate cu articolul 2 alineatul (10) litera (b) din regulamentul de bază.(11) Astfel cum se specifică la considerentele (127) și (128) din Regulamentul 428/2005, s-au utilizat metodologii diferite pentru a calcula ajustarea valorii normale, pe de o parte, în ancheta inițială, iar pe de altă parte, în reexaminarea intermediară menționată anterior.(12) Fără a se pronunța în privința legalității metodelor aplicate în reexaminarea intermediară pentru a calcula ajustarea menționată anterior, TPI, în hotărârea sa, a estimat că instituțiile comunitare nu au demonstrat existența unei modificări a circumstanțelor care să poată justifica aplicarea unei metode diferite de cea aplicată în ancheta inițială, astfel cum se prevede la articolul 11 alineatul (9) din regulamentul de bază. Prin urmare, Tribunalul de Primă Instanță a anulat articolul 2 din Regulamentul 428/2005 în ceea ce privește taxa antidumping instituită la exporturile către Comunitate de bunuri produse și exportate de societatea Huvis care a depășit taxa aplicabilă în cazul în care, pentru calcularea ajustării la valoarea normală pentru impozitarea la import, s-ar fi utilizat metoda aplicată în cadrul anchetei inițiale.(13) Prin urmare, ajustarea la valoarea normală pentru taxele la import a fost recalculată pe baza metodei aplicate în ancheta inițială.(14) Comparația dintre valoarea normală medie ponderată astfel calculată și prețul de export mediu ponderat, constatat în cadrul reexaminării intermediare pe tip de produs franco-fabrică, a demonstrat existența dumpingului. Marja de dumping stabilită, exprimată ca procent din prețul de import CIF frontieră comunitară, înainte de vămuire, se stabilește la 3,9%.(15) Nivelul individual calculat pentru Huvis a fost unul dintre elementele care au stat la baza calculării mediei ponderate a taxei care ar trebui să se aplice exportatorilor cooperanți din Coreea neincluși în eșantion. Prin urmare, marja de dumping pentru societățile cooperante neincluse în eșantion a fost recalculată. Noua marjă de dumping pentru producătorii-exportatori cooperanți neincluși în eșantion, stabilită pe baza marjei de dumping medii ponderate, este de 4,4%.(16) O companie, Woongjin Chemical Co., Ltd. (denumită anterior Saehan Industries Inc.), a contactat Comisia, susținând că taxa care i se aplică ar trebui, de asemenea, să facă obiectul unei adaptări. Cu toate acestea, întrucât societatea respectivă nu a solicitat TPI să anuleze taxa în cauză, aceasta din urmă a devenit definitivă.C. PREZENTAREA INFORMAȚIILOR(17) Tuturor părților interesate de punerea în aplicare a hotărârii li s-a adus la cunoștință propunerea de a reexamina nivelurile taxei antidumping aplicabile societății Huvis Corporation și societăților cooperante neincluse în eșantion. De asemenea, părților li s-a acordat un termen pentru a-și formula observațiile cu privire la informațiile prezentate, în conformitate cu dispozițiile regulamentului de bază. Observațiile au fost luate în considerare în măsura în care au fost suficient de întemeiate și justificate.D. CONCLUZIE(18) Pe baza celor prezentate anterior, nivelul taxei aplicabile societății Huvis și producătorilor-exportatori cooperanți neincluși în eșantion ar trebui să fie modificat în consecință. Nivelurile modificate ar trebui să se aplice retroactiv de la data intrării în vigoare a Regulamentului (CE) nr. 428/2005.ADOPTĂ PREZENTUL REGULAMENT:Articolul 1Tabelul de la articolul 2 din Regulamentul (CE) nr. 428/2005 privind nivelurile drepturilor antidumping definitive aplicabile importurilor de fibre sintetice discontinue de poliester, necardate, nepieptănate și nici altfel prelucrate pentru filare, care se încadrează la codul NC 5503 20 00, originare din Republica Coreea, se înlocuiește după cum urmează:Societatea | Nivelul taxei (%) | Codul adițional TARIC |Huvis Corporation 151-7, Samsung-dong, Gangnam-gu, Seoul | 3,9 | A151 |Woongjin Chemical Co., Ltd. (denumită anterior Saehan Industries Inc.) 254-8, Kongduk-dong, Mapo-ku, Seoul | 10,6 | A599 |Sung Lim Co., Ltd. RM 911, Dae-Young Bldg, 44-1; Youido-Dong Youngdungpo-ku, Seoul | 0 | A154 |Dongwoo Industry Co. Ltd. 729, Geochon-Ri, Bongwha-up, Bongwha-Kun, Kyoungsangbuk-do | 4,4 | A608 |East Young Co. Ltd. Bongwan #202, Gumi Techno Business Center, 267 Gongdan-Dong, Gumi-si, Kyungbuk | 4,4 | A609 |Estal Industrial Co. 845 Hokye-dong, Yangsan-City, Kyungnam | 4,4 | A610 |Geum Poong Corporation 62-2, Gachun-Ri, Samnam-Myon, Ulju-Ku, Ulsan-shi | 4,4 | A611 |Keon Baek Co. Ltd. 1188-3, Shinsang-Ri, Jinryang-Eup, Kyungsan-si, Kyungbuk-do | 4,4 | A612 |Samheung Co. Ltd. 557-12, Dongkyu-Ri, Pochon-Eub Pochon-Kun, Kyungki-do | 4,4 | A613 |Toate celelalte societăți | 10,6 | A999 |Articolul 2Cuantumul taxelor achitate sau înscrise în evidența contabilă în conformitate cu articolul 2 din Regulamentul (CE) nr. 428/2005 în versiunea inițială a acestuia și care depășește cuantumul stabilit în temeiul articolului 2 din Regulamentul (CE) nr. 428/2005, astfel cum a fost modificat prin prezentul regulament, va fi rambursat sau remis.Rambursarea sau remiterea trebuie solicitată autorităților vamale naționale în conformitate cu legislația vamală aplicabilă. În situații justificate în mod adecvat, termenul de trei ani prevăzut la articolul 236 alineatul (2) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar[11] se prelungește cu doi ani.Articolul 3Prezentul regulament intră în vigoare în ziua următoare datei publicării în Jurnalul Oficial al Uniunii Europene și se aplică retroactiv începând cu 18 martie 2005.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, […]Pentru ConsiliuPreședintele […]FI ȘĂ FINANCIARĂ LEGISLATIVĂ PENTRU PROPUNERILE CU IMPLICAȚII BUGETARE STRICT LIMITATE LA VENITURI1. TITLUL PROPUNERII:Regulament al Consiliului de modificare a Regulamentului (CE) NR. 428/2005 de instituire a unui drept antidumping definitiv la importurile de fibre discontinue de poliester originare din Republica Populară Chineză și din Arabia Saudită, de modificare a Regulamentului (CE) nr. 2852/2000 de instituire a unui drept antidumping definitiv la importurile de fibre discontinue de poliester originare din Republica Coreea și de închidere a procedurii antidumping privind astfel de importuri originare din Taiwan2. LINII BUGETARE:Capitolul și articolul: 120Suma înscrisă în buget pentru exercițiul financiar în cauză: 17 655 800 0003. IMPLICA ȚII FINANCIAREPropunerea nu are implicații financiare asupra cheltuielilor, dar are implicații financiare asupra veniturilor — efectul este următorul:(milioane EUR cu o zecimală)Linie bugetară | Venituri[12] | Perioadă de 12 luni, începând cu 01/01/2009 | 2010 |Articolul 120 | Implicații asupra resurselor proprii | - 3.8 | 0 |4. MĂSURI ANTIFRAUDĂNu se aplică.5. ALTE OBSERVA ȚIITribunalul de Primă Instanță a anulat parțial articolul 2 din Regulamentul (CE) nr. 428/2005 în măsura în care se referă la un exportator coreean (denumit în continuare „solicitantul”, și anume Huvis Corporation). În consecință, nivelul taxei antidumping definitive aplicabile solicitantului a scăzut de la 5,7% la 3,9%, iar cel al taxei aplicabile producătorilor-exportatori neincluși în eșantion, de la 6% la 4,4%. Noile niveluri ale taxei ar trebui să se aplice retroactiv de la data intrării în vigoare a taxei antidumping, și anume 18 martie 2005.Cuantumul taxelor achitate în perioada cuprinsă între data instituirii măsurilor antidumping și sfârșitul lunii ianuarie 2009 a fost estimat pe baza informațiilor extrase din baza de date privind statisticile referitoare la importuri.Prin urmare, se pare că sumele eligibile pentru rambursare s-ar ridica la aproximativ 5 000 000 EUR. Rambursarea ar trebui solicitată autorităților vamale naționale, în conformitate cu Legislația vamală comunitară aplicabilă; prin urmare, suma reală va depinde de sumele pretinse de importatori.Pe baza celor menționate anterior, impactul final asupra părții de venituri a bugetului este de 3 750 000 EUR, și anume suma eligibilă minus 25% reprezentând costuri de colectare.[1] JO L 56, 6.3.1996, p. 1.[2] JO C 285, 7.10.1999, p. 3.[3] JO L 166, 6.7.2000, p. 1.[4] JO L 332, 28.12.2000, p. 17.[5] JO C 309, 19.12.2003, p. 2.[6] JO L 71, 17.3.2005, p. 1.[7] JO C 193, 6.8.2005, p.38.[8] JO C 209, 15.8.2008, p.44.[9] IPS contra Consiliu [1998] ECR II-3939.[10] Cauza C-458/98 P IPS contra Consiliu [2000] ECR I-08147.[11] JO L 302, 19.10.1992, p. 1.[12] În ceea ce privește resursele proprii tradiționale (taxe agricole, cotizații pentru zahăr, taxe vamale), sumele indicate trebuie să fie sume nete, și anume sume brute după deducerea a 25 % reprezentând cheltuieli de taxare.


|

52010PC0575

Propunere de REGULAMENT AL CONSILIULUI privind alocarea posibilităților de pescuit în conformitate cu protocolul la Acordul de parteneriat în sectorul pescuitului între Comunitatea Europeană și Statele Federate ale Microneziei  /* COM/2010/0575 final - NLE 2010/0292 */

	[pic] | COMISIA EUROPEANĂ |Bruxelles, 19.10.2010COM(2010) 575 final2010/0292 (NLE)Propunere deREGULAMENT AL CONSILIULUIprivind alocarea posibilităților de pescuit în conformitate cu protocolul la Acordul de parteneriat în sectorul pescuitului între Comunitatea Europeană și Statele Federate ale MicronezieiEXPUNERE DE MOTIVEPe baza mandatului acordat de Consiliu[1], Comisia a negociat cu Statele Federate ale Microneziei (FSM) în numele Uniunii Europene în vederea reînnoirii Protocolului la Acordul de parteneriat în domeniul pescuitului încheiat între Comunitatea Europeană și Statele Federate ale Microneziei. În urma acestor negocieri, s-a parafat un nou protocol la 7 mai 2010 pentru o perioadă de cinci ani care începe în momentul adoptării deciziei Consiliului privind semnarea protocolului și aplicarea cu titlu provizoriu a acestuia, protocol care îl înlocuiește pe precedentul, expirat la 25 februarie 2010.Procedura de alocare între statele membre a posibilităților de pescuit în temeiul protocolului menționat debutează în paralel cu procedurile privind decizia Consiliului, cu acordul Parlamentului European, privind încheierea noului protocol, și cu cele privind decizia Consiliului privind semnarea în numele Uniunii Europene și aplicarea provizorie a protocolului menționat.Noul protocol asigură pescarilor din UE posibilități de pescuit în ZEE a SFM pentru 6 nave de pescuit cu plasă pungă și pentru 12 nave de pescuit cu paragate. În conformitate cu tratatul, trebuie definită metoda de alocare a posibilităților de pescuit între statele membre.În temeiul acestuia, Comisia propune Consiliului adoptarea prezentului regulament.2010/0292 (NLE)Propunere deREGULAMENT AL CONSILIULUIprivind alocarea posibilităților de pescuit în conformitate cu protocolul la Acordul de parteneriat în sectorul pescuitului între Comunitatea Europeană și Statele Federate ale MicronezieiCONSILIUL UNIUNII EUROPENE,având în vedere Tratatul privind funcționarea Uniunii Europene, în special articolul 43 alineatul (3),având în vedere propunerea Comisiei Europene,întrucât:1.  La 7 mai 2010 a fost parafat un nou protocol la Acordul de parteneriat în sectorul pescuitului între Comunitatea Europeană și Statele Federate ale Microneziei (denumit în continuare „protocolul”).2.  La …, Consiliul a adoptat Decizia nr. …/2010/UE[2] privind semnarea și aplicarea provizorie a noului protocol.3.  Metoda de alocare a posibilităților de pescuit între statele membre trebuie definită atât pentru durata noului protocol, cât și pentru perioada de aplicare provizorie a acestuia.4.  Pentru a se asigura că posibilitățile de pescuit de care dispune Uniunea Europeană în temeiul protocolului menționat sunt utilizate pe deplin, este necesară abilitarea Comisiei în vederea redistribuirii temporare a posibilităților de pescuit neutilizate de un anumit stat membru altui stat membru, fără a fi afectată alocarea sau schimbul posibilităților de pescuit între statele membre în temeiul protocolului.5.  Prezentul regulament trebuie să intre în vigoare în ziua următoare datei publicării în Jurnalul Oficial al Uniunii Europene , în vederea asigurării activităților de pescuit după expirarea protocolului precedent, la 25 februarie 2010.ADOPTĂ PREZENTUL REGULAMENT:Articolul 11. Posibilitățile de pescuit stabilite prin protocolul la Acordul de parteneriat în sectorul pescuitului între Comunitatea Europeană și Statele Federate ale Microneziei menționat în Decizia nr. …/2010/UE privind semnarea și aplicarea provizorie a protocolului la Acordul de parteneriat în sectorul pescuitului se alocă statelor membre după cum urmează:a) Toniere cu plasă-pungăSpania | 5 nave |Franța | 1 navă |b) Nave de pescuit cu paragate de suprafață:Spania | 12 nave |2. Fără a aduce atingere dispozițiilor din Acordul de parteneriat în sectorul pescuitului și din protocol, se aplică Regulamentul (CE) nr. 1006/2008 al Consiliului din 29 septembrie 2008 privind autorizațiile pentru activitățile de pescuit ale navelor de pescuit comunitare în afara apelor comunitare și accesul navelor țărilor terțe în apele comunitare[3].3. În cazul în care cererile de autorizație de pescuit din partea statelor membre menționate la alineatul (1) nu epuizează posibilitățile de pescuit stabilite prin protocol, Comisia ia în considerare cereri de autorizații de pescuit din partea oricărui alt stat membru în conformitate cu articolul 10 din Regulamentul (CE) nr. 1006/2008 al Consiliului.4. În cazul în care posibilitățile de pescuit prevăzute la alineatul (1) nu sunt utilizate integral, Comisia informează statele membre vizate și solicită acestora să confirme neutilizarea respectivelor posibilități de pescuit. Absența unui răspuns în termen de zece zile lucrătoare se consideră că echivalează cu confirmarea faptului că navele statului membru în cauză nu utilizează integral posibilitățile de pescuit alocate în perioada dată. După primirea confirmării din partea statului membru vizat, Comisia decide cu privire la realocarea posibilităților de pescuit între statele membre.Articolul 2Prezentul regulament intră în vigoare în ziua următoare datei publicării în Jurnalul Oficial al Uniunii Europene .Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru ConsiliuPreședintele [1] Decizia nr. 8877/2010 a Consiliului din 26 aprilie 2010.[2] JO L ….[3] JO L 286, 29.10.2008, p. 33.